Document ID: /roh_data/filtered/fineweb-2-filterrobots_roh.jsonl.gz/11576

Quai sajan in terz dapli che l'onn avant - scriva la NZZ da la dumengia e sa basa sin cifras da las trais grondas organisaziuns per l'assistenza al suicidi. E cumpareglià cun l’onn 2008 è il dumber da suicidis assistids stà l’onn passà quatter giadas pli aut.
La societad sa mida
La gasetta citescha in medi che fa perscrutaziuns sin quest champ - che quai saja probablamain pir il cumenzament d'in svilup. L’augment dals cas saja in spievel d’ina midada da valurs entaifer la societad.
Adina damain scrupels
Critica d’in teolog datti en vista a l’auta muntada che l’uschenumnada autodeterminaziun haja, la pussaivladad da decider sez davart vita e mort. Las retegnientschas da far suicidi giajan a perder. Adina dapli persunas che na sajan betg sin puntg da mort veglian decider sezzas davart lur mort.
RR novitads 06:00